Bruk+av+diskusjonsforum

toc

Diskusjonen og samarbeidet om de felles oppgavene i wikien skal foregå i timene, men også i diskusjonsforum. Her har de ulike deltakerne i gruppen ansvar for ulike deler av oppgavene i wikien og også de ulike innspillene i diskusjonsforum. Dersom dere er enige i det kan elev vurdering av hverandre også foregå i diskusjonsforumet.Jeg vil følge med underveis i prosessen med hvem som skriver innlegg i diskusjonsforumet og deltakelse i diskusjonsforumet teller med i underveisvurderingen i samfunnsfag.

Deltakerstruktur i diskusjonsforumet
Deltakerstrukturen i diskusjonsforum er den samme som i oppgavene i wikien, 1) den som har ansvar for å stille spørsmål om innhold, 2) den som oppsummerer, 3) den som klargjør problemstillinger, 4) den som kommer med forslag til vurderinger. Grunnen til at vi bruker diskusjonsforum er at det skal være en arena der dere sammen diskuterer og kommer frem til innholdet i oppgavene som dere legger ut i wikien. Deltakelse i diskusjonsforumet teller med i underveisvurderingen i samfunnsfag og slik deltakelse får en tilbakemelding fra meg.

Etiske retningslinjer
Muntlige ord ledsages gjerne av ansiktsmimikk og kroppsspråk som gjør at det er lettere å oppfatte meningen til den som snakker. Misforståelser kan også lettere oppklares når man møtes ansikt til ansikt enn når man bare skriver i et diskusjonsforum. Ettersom misforståelser kan oppstå når vi kommuniserere på nettet vil jeg etablere noen regler for kommunikasjon i diskusjonsforumet:

1) Vær forsiktig med humor og ironi, det kan bli tatt på alvor. 2) Husk at følelser kommer dårlig frem i skriftlig kommunikasjon. 3) Ikke skriv når du er sint eller opprørt. 4)Husk at det som du skriver blir stående og kan brukes mot deg. 5)Si fra hvis du blir såret, kanskje var det en misforståelse. 7) Ikke legg ut personopplysninger om andre i diskusjonsforumet. I følge personopplysningsloven § 2 kan " //personopplysninger bare behandles dersom den registrerte har samtykket eller det er fastsatt i lov at det er adgang til slik behandling//."

Hvis vi alle kan være enige om disse retningslinjene i diskusjonsforumet tror jeg vi vil kunne komme langt!